Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 444/13/5505	Liptovský Mikuláš, 3.6.2015
EEČ : 2-39-171-2015

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a, odsek 2 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: drevár
sa v skúšobnej dobe, určenej uznesením prokurátora Okresnej prokuratúry XXXXX zo dňa 21.3.2014, spisová značka 2 Pv 444/13/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
31. 07. 2013 v čase okolo 19.42 hod. na ulici XXXXX v Liptovskom Mikuláši na odstavnom parkovisku pred týmto bytovým domom vytiahol z tam zaparkovaného kufra osobného motorového vozidla zn. XXXXX, ev. č. LM-278BZ, útočnú pušku vzor 58, namieril ju na XXXXX so slovami, "choď do piči ty starý kokot", pričom sa na menovaného zahnal zbraňou a udrel do predlaktia ľavej ruky, pričom mu nespôsobil žiadne zranenie, ktoré by ho obmedzovalo v obvyklom spôsobe života. 

Uznesením prokurátora Okresnej prokuratúry XXXXX zo dňa 21.3.2014, spisová značka 2 Pv 444/13/5505, bola určená obvinenému skúšobná doba v trvaní 12 mesiacov.
Odôvodnenie:
	Dňa 21.03.2014  v označenej trestnej veci vydal prokurátor podľa § 216 ods. 1 Trestného poriadku rozhodnutie, ktorým  podmienečne zastavil trestné stíhanie XXXXX a ktorým súčasne určil skúšobnú dobu v trvaní 12 mesiacov.
	 Uvedené rozhodnutie nadobudlo právoplatnosť 01.04.2014 a skúšobná doba u obvineného uplynula dňom 01.04.2015.
	Po uplynutí skúšobnej doby som skúmal, či obvinený splnil všetky podmienky vyplývajúce z podmienečného zastavenia trestného stíhania. Za tým účelom som si vyžiadal odpis registra trestov a správu z Obvodného úradu v Liptovskom Mikuláši, z ktorých som zistil, že menovaný sa v skúšobnej dobe podmienečného zastavenia trestného stíhania nedopustil trestného činu a ani iného priestupku. 
	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.
	Vzhľadom k tomu, že obvinený v priebehu skúšobnej doby sa nedopustil  protiprávneho konania, možno konštatovať, že počas skúšobnej doby viedol riadny život. 
	 Nakoľko XXXXX  neboli uložené iné obmedzenia, splnil všetky zákonom predpísané podmienky k tomu, aby  ho bolo možné osvedčiť.
	Z tohto dôvodu som preto vydal rozhodnutie, ktorým som XXXXX osvedčil v skúšobnej dobe podmienečného zastavenia trestného stíhania.
	Právoplatnosťou tohto uznesenia nastávajú účinky zastavenia trestného stíhania v zmysle § 9 ods. 1 písm. e/ Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok (§ 185 a nasl. Trestného poriadku).

JUDr. Pavel Sochor
prokurátor